Diari Oficial de la Generalitat Valenciana


Sumari del DOGV 5943, del 29-01-2009 (2009/568)

Aprovació definitiva de la modificació puntual número 6/2008, del Pla General d'Ordenació Urbana, definició de cota de referència en l'àmbit de la UE «PAI Luxemburg».
----------------------------------------------------------------------------------------------------------------------------------------------------------------------

### Dades del document

Número de DOGV
:   5943

Data del DOGV
:   29-01-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/568


Data del document
:   21-01-2009

Organisme emissor
:   Ajuntament d'Onda

Tipus de document
:   Informació Pública

Descriptors 

:   * Onda
    * pla d'urbanisme
    * administració local

Aprovació definitiva de la modificació puntual número 6/2008, del Pla General d'Ordenació Urbana, definició de cota de referència en l'àmbit de la UE «PAI Luxemburg». [2009/568]  
El Ple de l'Ajuntament, en sessió ordinària del dia 22 de desembre de 2008, en relació amb el punt 1.5 de l'orde del dia, referent a l'aprovació definitiva de la modificació puntual número 6/2008 del Pla General d'Ordenació Urbana, per canvi de l'altura de cornisa en la unitat d'execució «Luxemburg», va acordar:   
Primer. Aprovar definitivament la modificació puntual número 6/2008, del Pla General d'Ordenació Urbana d'Onda, relativa a un canvi en la redacció de l'article 4.19 c) de les normes urbanístiques (ordenança de la zona d'Eixample U.3: edificació oberta), de manera que l'esmentat article quedarà com segueix:   
«Article 4.19. Ordenança de la zona d'eixample U.3: edificació oberta.   
[...]  
C) Condicions de volum i forma dels edificis.   
1. L'altura màxima permesa serà de tretze metres (13,00 m) amb un màxim de quatre altures.  
L'altura de cornisa de l'edificació que es correspon amb cada número de plantes es regula d'acord amb el que establix el punt 1, de l'article 4.16.  
Exclusivament en l'àmbit de la unitat d'execució denominada "PAI Luxemburg, l'altura de cornisa màxima, referida com a cota de referència, es prendrà per a les parcel·les que recauen a dos o més carrers amb distint nivell, sobre la cota de la vorera del carrer més alt.  
En les illes assenyalades amb un asterisc (\*) i aquelles que siguen objecte de projecte específic l'altura màxima permesa serà de set metres (7 m) amb un màxim de dues plantes.  
2. Les construccions permeses per damunt de les altures s'ajustaran al que disposa l'article corresponent de les normes generals amb la limitació que els trasters queden retirats un mínim de tres metres de qualsevol de les façanes de l'edifici i compostos arquitectònicament amb el disseny de la coberta.  
3. L'altura de pisos s'estableix en dos metres amb cinquanta centímetres (2,50 m) lliures en totes les plantes.  
4. Quant a alineacions i rasants s'estableixen les determinacions següents:  
- Les oficials es regeixen pels plans d'ordenació sèries C i D a escala 1:1.000 i les que resulten de les figures de desenvolupament d'aquest Pla General. Aquestes alineacions han de quedar com a límit de les propietats particulars, i es materialitzaran pel tancament obligatori del solar mitjançant una tanca.  
- Les alineacions de fatxada de l'edifici queden establides de la manera següent:  
- L'alineació de fatxada estarà separada com a mínim sis (6,00 m) de l'alineació oficial del carrer.  
Tota la zona compresa entre l'alineació de fatxada i l'alineació oficial del carrer es tractarà com a zona verda de propietat i conservació particular, i es permetrà el pas de vehicles a l'interior del solar.  
La distància de l'edifici a qualsevol de la resta dels límits del solar serà almenys de tres metres i mig (3,50 m). Aquests espais podran ser utilitzats com a pas, aparcament o jardí de propietat i conservació particulars.  
- En les illes assenyalades amb un asterisc (\*) i aquelles que siguen objecte d'un projecte específic la separació a fatxada i a límits és de cinc metres (5,00 m) i de la resta de límits, tres metres (3,00 m). Si l'opció del projecte és de vivendes unifamiliars en filera, s'anul·la la separació entre les vivendes objecte del projecte, però es mantenen les separacions al carrer i respecte de tercers.  
5. Si en una illa es construeixen dos o més blocs la separació entre ells o la dimensió dels espais lliures compresos entre ells, dependrà de la disposició que s'adopte per a l'ordenació de volums en el solar. Com a norma general, la separació entre dos blocs no serà inferior a sis metres. D'altra banda, la llum recta dels buits de les habitacions habitables haurà de ser, com a mínim, igual als dos terços de l'altura del bloc que la tinga major.   
6. No es permeten mitgeres a la vista. Les parcel·les de distints propietaris es delimitaran mitjançant una tanca d'obra fixa de huitanta centímetres (0,80 m) d'altura com a màxim, més un altre metre de gelosia, tanca verda o solució anàloga, i no es permetrà que s'adosse a esta cap tipus de construcció, excepte les cobertes simples per a aparcaments.  
7. Es permeten els soterranis i semisoterranis sempre que complisquen les condicions establides en els articles 2.43 i 2.44 de les normes generals.   
8. Pel que fa als ascensors, caldrà ajustar-se al que disposa l'article 2.73 de les normes generals.  
9. Pel que fa als cossos entrants, cossos sortints i volades s'estableix:  
- Les fatxades interiors poden compondre's amb els cossos entrants i els cossos sortints que estime convenients el projectista amb les condicions següents:  
a) Els cossos entrants se subjecten a les mateixes condicions que les que figuren per als patis oberts a fatxada en les normes generals.  
b) Sobre l'alineació exterior només s'autoritzen els següents cossos sortints:  
b1) En carrers i espais públics d'ample inferior a 6 metres:  
- Ràfols amb un volada màxima de 35 cm.  
- Impostes, motlures, pilastres, recrescuts, etc. de volada màxima 15 cm.  
b2) En carrers i espais públics entre 6 a menys de 9 metres:   
- Balcons i balconades amb una volada màxima de 60 cm.  
- Terrasses amb una volada màxima de 60 cm.  
- Ràfols amb una longitud màxima de volada de 60 cm.  
- Impostes, motlures, recrescuts, etc. amb una volada màxima de 15 cm.  
b3) En carrers i espais públics d'ample superior a 9 metres:  
- Balcons i balconades amb una volada màxima de 60 cm.  
- Terrasses amb una volada màxima de 100 m.  
- Ràfols amb una longitud màxima de volada de 100 m.  
- Impostes, motlures, recrescuts, etc. amb una volada màxima de 15 cm.  
En edificis que responguen a un projecte unitari que comprenga a un bloc complet, es permetran a més cossos volats tancats com es defineixen en les normes generals, amb una longitud de volada no superior a 1 metre, amb les condicions següents:  
- La suma de les amplàries de tots els cossos volats que se situen en cada fatxada d'una mateixa planta no serà superior al 60% de la longitud de la fatxada mitjana d'aqueixa planta.  
- Es podrà excedir el percentatge citat en cada planta en el cas que en una mateixa planta i com a màxim en dos, en el mateix plànol de fatxada se situen únicament balconades.  
Segon. Remetre l'expedient a la conselleria competent en urbanisme, en els termes de l'article 326 del Reglament d'Ordenació i Gestió Territorial i Urbanística, amb caràcter previ a la seua publicació en el Diari Oficial de la Comunitat Valenciana.  
Tercer. Disposar la publicació del present acord en el Diari Oficial de la Comunitat Valenciana, una vegada complimentat el tràmit de l'apartat anterior.»  
Onda, 21 de gener de 2008.- El tinent d'alcalde de l'Àrea d'Urbanisme i Medi Ambient: Juan Miguel Salvador Pérez.